sp balasubrahmanyam respond about rumours on his health
నేను బాగానే ఉన్నాను.. ఎందుకీ రూమర్లు: ఎస్పీ బాలు
సుప్రసిద్ధ సినీ నేపథ్య గాయకుడు ఎస్పీ బాలసుబ్రమణ్యం ఆరోగ్యం బాగాలేదని, ఆయన తీవ్ర అనారోగ్యంతో బాధపడుతున్నారని గత కొద్ది రోజులుగా సోషల్ మీడియాలో రూమర్లు చక్కర్లు కొడుతున్నాయి.
TNN | Updated:
Sep 7, 2017, 09:24AM IST
సుప్రసిద్ధ సినీ నేపథ్య గాయకుడు ఎస్పీ బాలసుబ్రమణ్యం ఆరోగ్యం బాగాలేదని, ఆయన తీవ్ర అనారోగ్యంతో బాధపడుతున్నారని గత కొద్ది రోజులుగా సోషల్ మీడియాలో రూమర్లు చక్కర్లు కొడుతున్నాయి. ఈ రూమర్లపై ఎస్పీ బాలు స్పందించారు. తన ఆరోగ్యంపై వస్తున్న వార్తలను ఖండించిన ఆయన ఫేస్&zwnj;బుక్&zwnj;లో ఓ వీడియో మెసేజ్&zwnj;ను పోస్ట్ చేశారు. తన ఆరోగ్యం మెరుగ్గా ఉందని స్వయంగా మాట్లాడుతూ వీడియో పెట్టారు. మీ ఆరోగ్యం ఎలా ఉందంటూ తన ఆప్తులు యోగక్షేమాలు అడుగుతుంటే షాక్ అయ్యానని చెప్పారు. ఇలాంటి రూమర్లు సోషల్ మీడియాలో ఎందుకు పుట్టిస్తున్నారో అర్థకావడంలేదని వాపోయారు.
&lsquo;నేను తీవ్ర అనారోగ్యంతో బాధపడుతున్నాని సోషల్ మీడియాలో రూమర్&zwnj;ను క్రియేట్ చేశారు. దీని వల్లే నా ప్రదర్శనలన్నీ రద్దు చేసుకున్నాని అంటున్నారు. దగ్గు, జలుబు లాంటి చిన్న ఆరోగ్య సమస్య వచ్చినప్పుడు డాక్టర్ దగ్గరికి వెళ్తాను. ఆ సయంలో నన్ను చూసిన కొందరు నేను తీవ్ర అనారోగ్యంతో బాధపడుతున్నానని అనుకోవడం తెలివితక్కువతనం. నా ప్రదర్శలన్నీ రద్దు చేసుకోవడం వెనుక వేరే కారణం ఉంది. ఆగస్టు 23న నా చెల్లెలు గిరిజ ఆకస్మికంగా కన్నుమూశారు. కాబట్టి 10 నుంచి 12 రోజులు నేను అక్కడే ఉన్నాను. ఆ తర్వాత సెప్టెంబర్ 2న బెంగళూరులో ఓ ప్రదర్శన కూడా ఇచ్చాను. దయచేసి అనవసరంగా ఇలాంటి రూమర్లు సృష్టించి మమ్మల్ని బాధపెట్టొద్దు&rsquo; అని బాలు చెప్పారు. తాను ప్రస్తుతం రామోజీ ఫిల్మ్ సిటీలో &lsquo;స్వరాభిషేకం&rsquo; షూటింగ్&zwnj;లో ఉన్నానని తెలిపారు.